stanford-oval/wikipedia huggingface dataset:
ליריאנוזאורוס

| ליריאנוזאורוס |
| --- | --- |

תקופה
קרטיקון עליון 72–70 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
סוג:: Lirainosaurus
מין:: Lirainosaurus astibiae
שם מדעי
 Lirainosaurus astibiae

ליריאנוזאורוס (שם מדעי: Lirainosaurus; מילולית: "לטאה דקיקה") הוא סוג של דינוזאור זאורופוד שהתקיים באירופה של הקרטיקון העליון שלפני 72 עד 70 מיליון שנה מזמננו, במעבר שבין הקמפן למאסטריכט.
המאובנים של דינוזאור זה התגלו בממצאים מאובנים בקסטיליה ולאון שבספרד ואלה כללו שרידי גולגולת, שיניים בודדות, כמה חוליות ועצם התוספתן. החוליות שלאורך הצוואר, הגב והצלעות היו חלולות בעלות קישות קל. הדבר הזכיר את מבנה החוליות של זאורופודים כמו האמפלוזאורוס. במקור הדינוזאור נחשב לפי מחקרים פילוגנטיים לקרוב למשפחת הסלטזאוריים עם מבנה חוליות דומה לזה של האלמוזאורוס והאופיסטוקוליקאודיה. בהמשך לעומת זאת הוחלט שהוא קרוב לבני הקבוצה ליריאנוזאורים כמו האמפלוזאורוס.
לצד האמפלוזאורוס התגלו ממצאים שלו בחפירות " "Marnes Rouges Inferieures Formation"", שבהרי האלפים הצרפתים לצד ממצאי רבדודון, דרומזאוריים מקומיים, אנקילוזאורים וזוחלים נוספים. המבנה הטופוגרפי מרמז שהזאורופוד התקיים בקרבת החופים.
לראקי בוראק

| --- | --- |

לראקי בוראק
 מאפיינים כלליים
 יצרן:  לארקי
 שנות ייצור:  2005 (מכונית קונספט)
 הרכבה:  מרוקו מרוקו, קזבלנקה
 מודל קודם:  לראקי פולגורה
 אורך:  4,625 מ"מ
 רוחב:  1,990 מ"מ
 גובה:  1,260 מ"מ
 משקל:  1,500 ק"ג
 בסיס גלגלים:  2,600 מ"מ
 מפרט טכני
 מנוע:  V12 צילינדרים, מנוע אורכי, 6,000 סמ"ק, המפיק 540 כ"ס (מנוע מרצדס בנץ) (מנוע מרכזי)
 הילוכים:  תמסורת ידנית - 6 מהירויות
 מהירות מרבית:  310 קמ"ש
לראקי בוראק (באנגלית: Laraki Borac) היא מכונית קונספט מסוג מכונית-על מבית לראקי. הדגם הוצג לראשונה בתערוכת הרכב הבינלאומית של ז'נבה בשנת 2005.
הבוראק מצוידת באותו מנוע V12 בנפח 6.0 ליטר של הפולגורה, אך ללא סיוע מגדשי טורבו ועם הספק נמוך יותר של 540 כ"ס. היא מאיצה מעמידה למאה קמ"ש תוך 4.5 שניות ומהירותה המרבית היא 310 קמ"ש. היא גם חולקת עם הפולגורה את אותה תיבת שישה הילוכים סיקוונסיאלית (ידנית ללא דוושת מצמד).
בשנת 2003 הוצג דגם שונה בעל אותו שם מבית לראקי. לבוראק המקורית היה מנוע V8 מבית מרצדס AMG.
ראו גם

לראקי
לראקי פולגורה
לראקי אפיטומה
מכונית-על
מכונית קונספט
הערות שוליים

↑  דגם "Laraki Borac" מפרטtopspeed.com/cars/car-news/laraki-borac-concept
↑  תערוכת ז'נבה - Ynet, באתר ynet
↑  מכונית ספורט "Laraki Borac"art.com/encyclopedia/vehicles/road/cars/laraki_borac
↑  רועי צוקרמן, תחרות מרוקנית לפרארי, באתר ynet, 10 במרץ 2005
↑  2005 Laraki Borac
לירידים

| --- | --- |

 סוג:  שנתי
 שביט/אסטרואיד אב:  תאצ'ר
 תקופת פעילות המטר:  16 באפריל עד ה-25 באפריל
 סביבות תאריך השיא:  22 באפריל
 הרדיאנט בקבוצת:  נבל
 קז"ש בשנה רגילה:  18
 מהירות כניסה לאטמוספירה:  49 ק"מ/שנייה
 
מטר לירידים הוא מטר מטאורים בינוני (כ-20 קז"ש בשיא) המגיע לשיאו כל שנה ב-22 באפריל, כאשר כדור הארץ חולף דרך שובל האבק שמותיר אחריו השביט תאצ'ר (Thatcher). הלירידים קרויים כך משום שנקודת ההקרנה (radiant) שלהם נמצאת בקבוצת הכוכבים נבל (בלועזית: Lyra).
ללירידים ידועה היסטוריה של התפרצויות, הגדולה האחרונה שבהן התרחשה ב-1982 עם כ-100 קז"ש. התפרצויות בשנים קודמות התרחשו ב-1945, 1922, ו-1803. ההתפרצויות הגדולות הבאות חזויות להתרחש בשנים 2040 ו-2041.
להקת הכליזמרים של בודפשט

| --- | --- |

הלהקה ב-2004
 מייסד:  פרנץ (פדיה) יאבורי
 מדינה:  הונגריה הונגריה
 מיקום:  בודפשט, הונגריה
 www.budapestklezmer.hu
 
להקת הכלייזמרים של בודפשט (בהונגרית: Budapest Klezmer Band) נוסדה בשנת 1990 ומנגנת מוזיקה יהודית מסורתית. הם הופיעו גם במחזות זמר והצליחו מאוד בסיבובי הופעות באירופה ובאמריקה. בשנת 2000, הלהקה זכתה בפרס התרבות הציבורית של על שם זולטאן קודאי (Kodály Zoltán közművelődési díj) של האקדמיה ההונגרית למדעים, ובשנת 2003 הם קיבלו את פרס Artisjus (פרס הכרה ועידוד של פעילות אמנותית וספרותית הונגרית עכשווית).
היסטוריה

כפי שהלהקה מעידה על עצמה: מאז 1990, להקת הכליזמרים של בודפשט מבדרת את הקהל שלה במופעי במה דינמיים והומוריסטים. היא משלבת את המגמות המוזיקליות השונות של אגן הקרפטים בצורה וירטואוזית. חברי הלהקה הם מאסטרים אמיתיים בכלים שלהם, שמגדירים מחדש את מוזיקת הכליזמר על פני גבולות הז'אנרים. ביצירות המוזיקליות הספציפיות משלימים את המוטיבים היידישיים המסורתיים באלמנטים הלקוחים ממוזיקה צוענית וממוזיקה עממית, המתובלים בנגיעה של מודרניות.
המנהל והמלחין המייסד של הלהקה הוא פרנץ (פדיה) יאבורי, שרעיונותיו החדשניים יצרו בהונגריה את הז'אנרים של בלט כליזמר, סוויטת כליזמר וכליזמר מחזמר. כל הפקת אמנות נוצרה עם אמנים מקומיים ברמה עולמית. העולם המוזיקלי המתוחכם של הכליזמר המיוצג על ידי הלהקה, עם אווירה קרפטית אופיינית, זוכה להצלחה עצומה בקרב קהלים אירופיים בהונגריה ומחוצה לה. להקת הכליזמרים של בודפשט היא בעלת הכרה וזוכת פרסים יוקרתיים רבים.
תקליטורים

1995: א נכט בגן עדן (לילה בגן עדן)
1997: הרכבת של שעה 7:40
1999: פורים
2000: יידיש בלוז
2001: סוויטת כליזמר
2005: לחיים, רבי
2005: לחיים בודפשט
גלריה

פֶרֶנְץ (פדיה) יאבורי
אנה נאג'
בנצה גאזדה
אישטוואן קוהאן
גאבור ברבינק
לאסלו מאתה
בלאז' וֶג
פרסים

פרס פרימה (2015)
פרס הקהל פרימה פרימיסימה (2015)
לקריאה נוספת

אתר הלהקה
כלב קטן

| כלב קטן Canis Minor |
| --- | --- |
  מפת קבוצת הכוכבים כלב קטן
 סמליות:  כלבו הקטן של אוריון
 עלייה ישרה:  8 שעות
 נטייה:  °‏5+
 שטח נראה:  183 מעלות מרובעות
 דירוג שטח נראה:  במקום ה־71
 מספר כוכבים בבהירות נראית < 3:  2
 הכוכב הבהיר ביותר:  פרוקיון
 בהירות נראית הכוכב הבהיר:  0.38
 מטר מטאורים:  קאניס מינורידים
 מערכות כוכבים גובלות:  חד קרן  תאומים  סרטן  נחש מים
 נראית בין קוי הרוחב °‏85+ ו־°‏75- מומלץ לצפות בשעה 21:00 במהלך חודש מרץ
כלב קטן היא קבוצת כוכבים קטנה באזור קו המשווה השמימי, אחת מ-88 קבוצות הכוכבים המודרניות, והיא נכללה ב-48 קבוצות הכוכבים שהגדיר תלמי. הקבוצה מייצגת את הכלב הקטן מבין שני הכלבים של אוריון.
כוכבי הקבוצה

פרוקיון (α בכלב קטן) הוא הכוכב השמיני בבהירותו ואחד הקרובים ביותר למערכת השמש. זהו כוכב לבן - צהבהב במרחק של כ-11.5 שנות אור ועם בהירות נראית מדרגה 0.4. למעשה זהו כוכב זוגי, אך בן הזוג הוא ננס לבן עם בהירות מדרגה 10.5 כך שניתן להבחין בו רק באמצעות טלסקופים גדולים. מקור השם פרוקיון הוא מיוונית - "לפני הכלב" שכן הכוכב זורח מעט לפני סיריוס - כוכב הכלב ומבשר את בואו.
גומייסה (β בכלב קטן) הוא כוכב כחול במרחק של כ-170 שנות אור ועם בהירות מדרגה 2.9. בהירות הכוכב משתנה מעט באופן בלתי סדיר.
מיתולוגיה

הקבוצה מזוהה עם הכלב הקטן מבין שני הכלבים של אוריון, אך בימי יוון העתיקה הקבוצה זוהתה דווקא עם שועל ולאוריון היה אז כלב אחד בלבד.
ראו גם

כלב גדול
כלבי ציד
לוטונג ג'אווה

| לוטונג ג'אווה |
| --- | --- |

מצב שימור
 מצב שימור: פגיע פגיע (VU) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: פרימטים
תת־סדרה:: בעלי אף יבש
משפחה:: קופים בעלי זנב
סוג:: לוטונג
מין:: לוטונג ג'אווה
שם מדעי
 Trachypithecus auratus ‏סנט-אילר, 1812
תחום תפוצה


לוטונג ג'אווה (שם מדעי: Trachypithecus auratus) הקרוי גם לנגור ג'אווה הוא מין בסוג לוטונג (או לנגור) במשפחת קופים בעלי זנב. המין אנדמי לאי ג'אווה ולאיים המקיפים אותו.
מאפיינים

צבעו של הלוטונג ג'אווה שחור עם גוון חום ברגליים, בצדדים וב"פאות הלחיים".
כשאר הלנגורים, זנבו ארוך ומגיע לאורך של עד 87 ס"מ, בזמן שאורך הגוף מגיע לאורך של 55 ס"מ בלבד. שני תת-המינים של לוטונג זה דומים בהופעתם ונפרדים גאוגרפית; הזכרים והנקבות שחורים, למרות שלנקבות נקודה חיוורת, צהבהבה ולבנה באזור הערווה. הצעירים של שני תת-המינים כתומים. תת-המין הקבוע לא מאבד את צבעו כאשר הוא מתבגר, במקום זאת, צבעו מתכהה במעט, עם צבע צהוב בצדדים, בגפיים ומסביב לאוזניים, עם גוון שחור בגב.
לוטונג ג'אווה מצוי באזורים הפנימיים והחיצוניים של יער הגשם.
פרימט זה פעיל יום וחי ביערות. הוא ברובו אוכל צמחים, תזונתו מכילה עלים, פרחים, פירות ואת ניצני הפרחים, למרות שהוא אוכל גם זחלי חרקים.
הערות שוליים

↑  לוטונג ג'אווה באתר הרשימה האדומה של IUCN
כלוב הברזל

כלוב הברזל הוא רעיון סוציולוגי שהוצג לראשונה על ידי הסוציולוג והפילוסוף מקס ובר. כלוב הברזל מתייחס לתהליך הרציונליזציה המתגבר בקרב חיי האדם אשר כולא את הפרט ב"כלוב הברזל" המבוסס על חוקים שכליים. ובר קרא לסדר החברתי הביורוקרטי מידי הזה "הלילה המקוטב של האפלה הקפואה".
המונח הגרמני המקורי היה "stahlhartes Gehäuse", הוא תורגם ל"iron cage" על ידי טלקוט פרסונס בתרגומו ב-1958 לספרו של ובר "האתיקה הפרוטסטנטית ורוח הקפיטליזם". מספר סוציולוגים מאוחרים ערערו את תרגומו בוויכוח האם התרגום המדויק יותר יהיה קונכייה קשה כברזל, זהו הבדל משמעותי מהתרגום המקורי. תרגום מילולי יותר מגרמנית הוא משכן קשה כברזל.
ובר כתב: "לפי השקפתו של ריצ'רד בקסטר הפיקוח על סחורות מיובאות צריך לנוח רק על כתפיו של 'קדוש כגלימה לבנה אשר יכולה להזרק הצידה בכל עת.' אך הגורל פסק כי הגלימה תהפוך לכלוב מברזל."
ובר נהיה מודאג בקשר לפעולות חברתיות ולמשמעות הסובייקטיבית שבני אדם משליכים על פעולתיהם ועל יחסי הגומלין בין הקשרים חברתיים ספציפיים. הוא האמין גם באידיאליזם, שהיא האמונה שאנחנו יודעים דברים רק בגלל המשמעות שאנחנו מקנים להם. זה הוביל לעניין שלו בכוח ובסמכות כמונחים של ביורוקרטיה ורציונליזציה.
רציונליזציה וביורוקרטיה

ובר הצהיר, "המסלול להתפתחות כרוך... בהבאת כל החישובים לתוך האחווה המסורתית ולהחליף את היחסים הדתיים הישנים."
ערך זה הוא קצרמרבנושא סוציולוגיה. אתם מוזמנים לתרום לוויקיפדיה ו.
להקת המחול הקיבוצית

| --- | --- |

סמליל הלהקה, 2023
 www.kcdc.co.il
סמליל הלהקה עד 2023
להקת המחול הקיבוצית בסיום המופע Aide-Mémoire ברומא (ינואר 2010)
להקת המחול הקיבוצית היא להקת מחול ישראלית שנוסדה בשנת 1970 על ידי כלת פרס ישראל יהודית ארנון ששימשה גם המנהלת האמנותית של הלהקה עד לשנת 1996. בשנת 1980 הצטרף ללהקה הכוריאוגרף רמי באר ומשנת 1996 הוא משמש כמנהלה האמנותי.
מקום משכנה של הלהקה בכפר המחול בקיבוץ געתון אשר בגליל המערבי, הכפר משמש מרכז ללימוד תנועה ומחול לכל הגילאים ומרכז אירועים ומפגשי מחול, בו פועל בית הספר למחול.
היסטוריה

הלהקה הוקמה בשם להקת המחול הבין-קיבוצית. באותה תקופה הרקדנים היו כולם חברי קיבוץ והיו נפגשים לחזרות והופעות בצורה מצומצמת יחסית. הלהקה התבססה רק על כוריאוגרפיה של יוצרים ישראלים, הן בשל העיקרון של קידום ויצירה תרבותית עצמאית והן בשל מחסור בתקציב. בין היוצרות באותן שנים היו: יהודית ארנון, עופרה אכמון, הדה אורן ואשרה אלקיים-רונן. שתי הראשונות יצרו בסגנון מחול ההבעה, ששלט בישראל עד אמצע שנות ה-50.
החל משנת 1994 נוספה להקת המחול "קיבוצית 2" המופיעה בעיקר עבור קהל צעיר יותר ביצירות כדוגמת: "פטר והזאב", ״קרנבל החיות״, "Kיבוצית 360" ו-"סיפורי קודמכל".
חלק מרקדני הלהקה בעבר הם בוגרי התוכנית נולד לרקוד ובהם: שי פרטוש, איתי פרי ולוטם רגב.
צמד הרקדנים והכוריאוגרפים, בני הזוג ליאת דרור וניר בן גל, החלו את דרכם בלהקה.
עם יצירותיה הבולטות של הלהקה: "המוות בא אל סוס העץ מיכאל", "שומר מסך", "בין קודש לחול".
מנכ"לית הלהקה היא אמירה תאומי, בתו של השחקן עודד תאומי.
יצירות הלהקה

| 0 | 1 | 2 |
| --- | --- | --- |
|  פרפרים  ייפוי כח  שחור לבן  שומר מסך  סיפורי קודמכל  קליפ טריפ  עיר ערומה  מדריך לתזמורת |  מחול הגחליליות  פורמן מאגנום  אקשן U  אקודום  כיף כפים  אמבכלל  בין קודש לחול  טרנספורם |  דירה להשכיר  ניצוצות 2011  Kיבוצית 360  אינפראדום  זיכרון דברים  וכשהגיע השמש  60 הרץ  פטר והקרנבל |
הישגים ופרסים

1997 – פרס "סיכת הזהב" בפראג, על סרט הווידאו-דאנס ליצירה "מקומשהו".
1999 - פרס "היצירה" של שר המדע התרבות והספורט.
2004 - פרס ראשון על המופע "שומר מסך", במסגרת 50 שנות פסטיבל הקיץ בספליט - קרואטיה.
2004 - הלהקה זוכה "בפרס הביצוע" מטעם שרת החינוך.
2007 - פרס "חביב הקהל" ליצירה "פוראמן מאגנום" בביצוע להקת הבלט של התיאטרון הלאומי של ספליט, קרואטיה.
2010 - פרס שרת החינוך עבור היצירה "אינפראדום"
2010 - פסטיבל וולפסבורג - גרמניה. בכורה עולמית "בגן השחור" מאת רמי באר.
2013 - פרס "עכבר העיר" למופע המחול הטוב ביותר "חסר השלם" מאת רמי באר.
לקריאה נוספת

אבשלום קווה, אחוזת מחול: יהודית ארנון ולהקת המחול הקיבוצית: פרקי חיים, תל אביב: מורשת, 2003.
טל כוכבי, בין ריקוד לאנתרופולוגיה, חיבור לשם קבלת דוקטור, האוניברסיטה העברית, 2007.
יונת רוטמן, הגרעין והקליפה סיפורה של להקת המחול הקיבוצית. תל אביב: יד יערי, 2020
הערות שוליים

↑  יעקב העליון, הוקמה להקת מחול בין קיבוצית, מעריב, 22 בנובמבר 1970
↑  להקת מחול מרכזית, דבר, 4 בדצמבר 1970
1 2 3  תמר אשל, התמסדות וצנטרליזציה: מחול בישראל 1964-1977, אתר "קולות המחול", 25 ביוני 2009
↑  תמר אשל, השפעת מחול ההבעה על תיאטרון-התנועה בישראל, אתר dancelife,‏ 7 בינואר 2010
| --- | --- |
בקרת זהויות :  NLI: 987007313332705171  LCCN: no2004023033  NKC: zmp20221149610  VIAF: 153460323   WorldCat (עם VIAF): 153460323 
מופע של הלהקה
מופע של הלהקה
כ"ו באלול

כ"ו באלול הוא היום העשרים ושישה בחודש השנים עשר 
בשנה העברית, למניין החודשים מתשרי, והיום העשרים ושישה בחודש השישי 
למניין החודשים מניסן. כ"ו באלול לעולם לא יחול, בלוח העברי הקבוע, בימים שני, רביעי ושבת, ועל כן הוא משתייך לקבוצת הימים הנקראת "לא בדז".
חגים ומועדים

כאשר יום זה חל ביום ראשון, האשכנזים מתחילים לומר סליחות.
אירועים היסטוריים ביום זה

היום השני מששת ימי בראשית לפי רבי אליעזר בן הורקנוס.
ה'תשל"ב – החל אירוע טבח הספורטאים באולימפיאדת מינכן: מחבלים מארגון ספטמבר השחור הורגים שני ספורטאים ישראלים באולימפיאדת מינכן ונוטלים תשעה נוספים כבני ערובה הנהרגים למחרת
ה'תשמ"ב – התנקשות בחיי נשיא לבנון, בשיר ג'ומאייל באמצעות הטמנת פצצה
ה'תשמ"ו – מרדכי ואנונו מתפתה לבוא לרומא על ידי הסוכנת "סינדי" ונחטף משם על ידי סוכני המוסד
נולדו

ה'תרל"ו – ברונו ולטר, מנצח אוסטרי-יהודי, (נפטר ב-ה'תשכ"ב)
ה'תשי"ב – הרב דוד חי אבוחצירא, מקובל ממשפחת אבוחצירא, ורב העיר נהריה.
ה'תשל"ט – אורי חזקיה, שחקן וקומיקאי ישראלי
ה'תש"ם – שני כהן, שחקנית ומדבבת ישראלית
ה'תשמ"ג – גיא פניני, כדורסלן ישראלי המשחק בהפועל חולון ובנבחרת ישראל.
נפטרו

ה'תקס"ו – רבי אליהו הצרפתי (נולד ה'תע"ה).
ה'תר"ה – רבי חיים פינטו (מרוקו) (נולד ט"ו בתמוז ה'תק"ג).
ה'תש"א – רבי אברהם בן סוסאן (נולד ה'תר"ה)
ה'תשט"ו – רבי יצחק אלפייה (נולד ה'תרל"ח)
ה'תשכ"ט – רבי מנחם שלמה בורנשטיין מסוכטשוב (נולד ה'תרצ"ב).
ה'תשע"ז – דוד בן-יוסף (נולד כ' בשבט ה'תרצ"ג).
ה'תשפ"ג – דדי גראוכר.
כ"ה באלול – כ"ז באלול
אלול
הערות שוליים

↑  כשראש השנה חל ביום חמישי (כ-31.9% מכלל השנים.)
להיטים מצוירים משלנו

| --- | --- |

כרזת ה-DVD של הסרט
 מבוסס על:  "מיץ פטל" מאת חיה שנהב "דירה להשכיר" מאת לאה גולדברג "הכינה נחמה" מאת מאיר שלו
 בימוי:  יוסי אבולעפיה
 הופק בידי:  דודו שליטא, חיים עמית, לנה ינובסקי
 מדבבים:  אבי חדש, עפרון אטקין, איציק סיידוף, דב רייזר, אריאל פורמן, לימור שפירא, שפרירה זכאי, אלון אופיר, רחל אטאס, מאיר שלו
 מוזיקה:  מיכאל ויינמן, בני נגרי
 מדינה:  ישראל ישראל
 חברת הפקה:  אולפני אנימה
 חברה מפיצה:  קלסיקלטת
 הקרנת בכורה:  1992
 משך הקרנה:  כ-43 דקות
 שפת הסרט:  עברית
 סוגה:  סרט ילדים, סרט הנפשה
להיטים מצוירים משלנו הוא סרט הנפשה ישראלי לילדים משנת 1992, אשר כולל בתוכו שלושה סרטים קצרים שכל אחד מהם מבוסס על סיפור ילדים, כאשר הסיפורים הם "מיץ פטל" מאת חיה שנהב, "דירה להשכיר" מאת לאה גולדברג ו"הכינה נחמה" מאת מאיר שלו. הפקת הסרט נעשתה על ידי אולפני אנימה, כאשר הוא בוים על ידי יוסי אבולעפיה, הופק על ידי דודו שליטא, חיים עמית ולנה ינובסקי והולחן על ידי מיכאל ויינמן ובני נגרי.
הסרט הופץ לראשונה להקרנה ביתית בשנת 1992 על ידי חברת ההפצה "קלסיקלטת", תחילה ב-VHS ומאוחר יותר ב-DVD. כמו כן, הסרטים הקצרים שנכללים בתוכו נמכרו בנפרד ובמארזים שונים. אורך הסרט הוא כ-43 דקות.
עלילה

הסרט מחולק לשלושה סרטים קצרים, כאשר כל סרט מציג סיפור ילדים אחר. הסרט הראשון מציג את הסיפור "מיץ פטל" אשר נכתב על ידי חיה שנהב, כאשר לפני תחילת הסרט הושמע השיר "מיץ פטל" שבוצע על ידי לימור שפירא ונכתב על ידי שפרירה זכאי. הסרט השני מציג את הסיפור "דירה להשכיר" אשר נכתב על ידי לאה גולדברג, כאשר הסיפור סופר על ידי זאב מתווך דירות. הסרט השלישי מציג את הסיפור "הכינה נחמה" אשר נכתב על ידי מאיר שלו, כאשר בסיום הסרט הוסבר שלבי הפקתו.
מדבבים

הדיבוב בוים והופק על ידי שפרירה זכאי באולפני קולינור.
אבי חדש – אריה
עפרון אטקין – ג'ירפה
איציק סיידוף – מיץ פטל / תרנגולת / חזיר / כין זקן
דב רייזר – מספר "מיץ פטל" / כינון זעיר / הדוד רפי
אריאל פורמן – זאב מספר "דירה להשכיר" / איש קירח
לימור שפירא – נמלה / חתולה / הכינה נחמה / כינה שמנה / רינה
שפרירה זכאי – ארנבת / קוקייה / אמא של אורי
אלון אופיר – זמיר
רחל אטאס – יונה
מאיר שלו – מספר "הכינה נחמה"
ביקורות

עטרה אופק כתבה על הסרט בעיתון "חדשות" שההנפשה שלו היא "תאווה לעיניים". היא הסבירה ש"הרקעים מרהיבים כמו אגדה, הדמויות חינניות ומלאות אופי, והלב מלא גאווה" מפני שמדובר בסרט ישראלי. כשהיא דירגה את שלושת הסרטים הקצרים, היא אמרה שבעינה הסרט הכי טוב הוא "הכינה נחמה", אחריו "דירה להשכיר" ולבסוף "מיץ פטל", בטענה שהתקשה להתחרות בקריינות המצוינת של קלטת הטייפ שנעשתה בהשראתו.
הערות שוליים

↑  עטרה אופק, האם לאה גולדברג הייתה פמיניסטית?, בעיתון חדשות, 15 במאי 1992
כפר איזון

| --- | --- |
כפר איזון - מבט כללי מכיוון הכניסה הדרומית, 2021כפר איזון - מבט כללי מכיוון הכניסה הדרומית, 2021
 מידע כללי
 סוג:  כפר טיפולי לצעירים
 מיקום:  שדות ים 
 מדינה:  ישראל 
 מייסדים:  חיליק מגנוס 
 הקמה ובנייה
 תקופת הבנייה:  ?–2001
 תאריך פתיחה רשמי:  2001 
 קואורדינטות:  32°29′02″N 34°53′25″E﻿ / ﻿32.483950478969°N 34.89034042792°E﻿ / 32.483950478969; 34.89034042792
 www.izun.org.il
  (למפת הכרמל מוגדלת) כפר איזון(למפת הכרמל רגילה) כפר איזון(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כפר איזון(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כפר איזון
 
כפר איזון הוא כפר טיפולי לצעירים הממוקם בסמוך לקיבוץ שדות ים. הכפר מיועד לצעירים שעברו משבר נפשי חד-פעמי וקצר מועד. בדרך כלל, על רקע "הטיול שאחרי הצבא", במזרח הרחוק או בדרום אמריקה, ומתוך רצון לחוות חוויות רוחניות. לעיתים רבות מדובר בתחלואה כפולה כלומר במשבר נפשי שמלווה בשימוש בסמים.
הרציונל להקמת הכפר

הכפר נוסד ב-2001 על ידי מטפלים, מתנדבים ואנשי-צבא במילואים שזיהו את התופעה החדשה של עלייה בהיקף המשברים הנפשיים אצל צעירים שיוצאים לטיולים ארוכים אחרי שירותם הצבאי. בין היוזמים את הקמת הכפר היו עמרי פריש (מנהל הכפר במשך תקופה ארוכה) וחיליק מגנוס. עד להקמת הכפר פעלו שני סוגי מוסדות בלבד בחברה הישראלית: מצד אחד, בתי חולים לבריאות נפש ומרפאות לבריאות נפש, ומצד אחר, מוסדות לגמילה מסמים. כבר בשנות ה-80 של המאה ה-20, התחילה להתפתח תופעת התרמילאות בקרב צעירים אחרי צבא. הסתבר כי רבים מהתרמילאים משתמשים בסמים מסוגים שונים וכמה מאות מהם, מדי שנה, נזקקים לטיפול ואף לאשפוז. כמו כן, קיימת אוכלוסייה נוספת של משתתפים במסיבות טבע ובמועדונים, שגם בקרבה משתמשים בסמי הזיה, שחלקם נפגעים ונזקקים לטיפול. לכן, עלה הרעיון להקים מסגרת טיפולית מיוחדת שאינה מתמקדת בנפגעי נפש שזקוקים לטיפול ארוך טווח ואינה מטפלת במכורים לסמים שזקוקים לגמילה, והיא – כפר איזון.
הטיפול בכפר איזון מתבסס על שהייה קצרת-מועד של צעירים בכפר, שאחריה משתלבים הצעירים שוב ב"זרם המרכזי" של החברה. מדובר על תקופה של כ-4–5 חודשים. הכפר הוא מסגרת טיפולית פתוחה, שמבוססת על רצונם של המטופלים לשהות בו. המדריכים בכפר הם צעירים שמכירים מניסיונם האישי את החוויות שעברו המטופלים לפני פרוץ המשבר הנפשי. תפיסת הטיפול היא תפיסה הוליסטית המשלבת גישות טיפול מערביות וגישות טיפול מזרחיות, ומנסה לפעול בו-זמנית על הגוף ועל הנפש.
העקרונות של הטיפול בכפר

לטיפול בכפר איזון יש ייחודיות לעומת הטיפול במסגרות אחרות:
המאפיינים החברתיים של השוהים בכפר – צעירים בלבד (בגילאי 20–40), בעלי רקע נורמטיבי (סיימו בית ספר תיכון, בעלי תעודת בגרות, לאחר שירות צבאי מלא, התנסו בעבודה, מתכננים ללמוד לימודים אקדמיים וכו').
הסביבה הפיזית של הטיפול – הכפר ממוקם בין דיונות על שפת הים. האווירה מרגיעה ומזכירה את חופי סיני.
"פתיחות" – הצעירים השוהים בכפר עושים זאת מבחירה שלהם. אין גדרות, חומות ושומרים כפי שנהוג במוסדות אחרים לאוכלוסיות מיוחדות.
מסגרת קבוצתית – הצעירים משויכים לקבוצה קטנה יחסית בת כ-20 איש. ההשתייכות לקבוצה מאפשרת קבלת תמיכה ועזרה מחברי הקבוצה, שכולם מתמודדים עם אותו סוג של בעיות.
תקופת טיפול קצרה – משך השהות של המטופלים אינו עולה על 5 חודשים. כך נמנעת ההתרגלות של המטופלים לנורמות מוסדיות שיקשו עליהם להשתלב מחדש בחברה החיצונית לאחר יציאתם.
היעדר רישום פורמלי ומניעת סטיגמה – לאחר יציאתם מהכפר למטופלים אין סטיגמה כפי שיש פעמים רבות לבוגרי מוסדות לבריאות הנפש, ואין גם רישום פורמלי על שהייתם במוסד לבריאות נפש.
מידת ההצלחה של הטיפול בכפר

באתר של כפר איזון מדווחות תוצאות חיוביות של דו"ח בדיקה שערך מכון מחקר חיצוני (מכון מרטנס-הופמן) לגבי תוצאות השהייה בכפר על המטופלים:
ניתוח תיקי הבוגרים (דוח הבדיקה, עמ' 85, מצוטט באתר) העלה כי:
24% החלימו ועזבו את הכפר ללא סימפטומים נראים לעין של פתולוגיה נפשית.
31% הוגדרו כסובלים ממחלת נפש, אך יש אצלם הפוגה בתסמינים.
39% חוו שיפור חלקי במצבם.
6% לא חל שום שיפור.
בהיבט התפקודי-התנהגותי נמצא כי "רוב הבוגרים שבו למסלול חיים עצמאי, הכולל השתלבות בתעסוקה או במסלולי השכלה גבוהה, פיתוח תוכניות לעתיד והצבת מטרות נורמטיביות לבני גילם" (עמ' 87).
בהיבט הרגשי-קוגניטיבי, שמסקנותיו התבססו על ראיונות עם הבוגרים של הכפר, עלה כי זו היא אחת ההצלחות של התהליך הטיפולי בכפר. בקרב הבוגרים נמצא שיעור גבוה של סגנון התמודדות משלב, לעומת קבוצת הביקורת (עמ' 91).
הורי הבוגרים שרואיינו, הביעו הערכה לפעילות הכפר. רובם מתארים את הכפר כגלגל הצלה עבורם וכנקודת אור בחשכת המשבר (עמ' 94).
הבוגרים שרואיינו למחקר ציינו, כי מצאו בכפר מענה לבעיותיהם בתקופת המשבר. חלק מן הבוגרים נוהג לבקר בכפר מדי פעם, חלקם להמשך טיפול ומעקב וחלקם סתם כך (עמ' 95).
הצד הכלכלי של פעילות הכפר

הכפר פועל במימון חלקי של משרדי הרווחה, הבריאות והביטחון, וכן נתמך על ידי הרשות הלאומית למלחמה בסמים. בנוסף, קיימת אגודת ידידים של הכפר המונה כמה עשרות אנשי-עסקים, אישי ציבור ואנשים ממקצועות בריאות הנפש, שתפקידה לסייע בגיוס תרומות לפעילות בכפר. השהות בכפר ממומנת בדרך-כלל על ידי משפחותיהם של המטופלים, אך בכפר פועלת ועדת הנחות המעניקה הנחות במחיר האשפוז למשפחות מעוטות אמצעים.
ראו גם

תחלואה כפולה
חיליק מגנוס
הערות שוליים

↑  "אודות" באתר של כפר איזון, באתר כפר איזון
לוטוס 1-2-3

| --- | --- |

 מפתח:  לוטוס תוכנה, Jonathan Sachs, IBM 
 מחזור חיים:  26 בינואר 1983 – הווה (41 שנים) 
 מערכת הפעלה:  Windows 3.0, Microsoft Windows, MS-DOS 
 נכתבה בשפות:  שפת סף 
 סוג רישיון:  רישיון קנייני 
 
לוטוס 1-2-3 הוא תוכנת גיליון אלקטרוני מתוצרת חברת התוכנה לוטוס (כיום חלק מיבמ).
היסטוריה

לוטוס 1-2-3 שיצא לאור לראשונה ב-26 בינואר 1983, זכה להצלחה רבה בשנות השמונים, והרים תרומה מכרעת לחדירתם של מחשבי IBM PC למגזר העסקי. התוכנה פעלה במערכת ההפעלה DOS, והייתה דומיננטית בה בתחום הגיליון האלקטרוני. התוכנית הוסבה גם למערכות ההפעלה OS/2 ו"חלונות", אך בסביבת "חלונות" קמה לה מתחרה, "אקסל" של "מיקרוסופט", שתוך שנים מעטות הגיעה לשליטה בשוק.
חברת לוטוס נוסדה על ידי מיצ'ל קפור, חברם של מפתחי הגיליון האלקטרוני ויזיקלק (VisiCalc). תוכנת 1-2-3 המקורית פותחה על ידי ג'ונתן סקס אשר פיתח בעברו כבר שתי תוכנות גיליון אלקטרוני בזמן שעבד בחברת קונסנטריק דטה סיסטמס. לוטוס 1-2-3 יצא לאור ב-26 בינואר 1983 וכבר בשנתה הראשונה עברה במכירותיה את הגיליון האלקטרוני הנמכר ביותר, ויזיקלק.
דעיכת השימוש בתוכנה

תוכנת "אקסל" של "מיקרוסופט", לא הייתה בהתחלה מתחרה משמעותית, בעת שיצאה בשנת 1985 למחשבי מקינטוש. אקסל אפילו לא הגיעה למחשבי PC עד שנת 1987 כשיצאה גרסה 2.2 של מערכת ההפעלה חלונות. אולם במהלך תקופה זו סבלה לוטוס מבעיות טכניות. גרסה 3 של לוטוס כבר נכתבה בשפת C במקום באסמבלי, אולם לא התאימה לפלטפורמות ישנות בגלל הצורך בזיכרון רב יותר. עד שגרסה 3 של לוטוס יצאה לשוק בשנת 1989, באיחור של כשנה, אקסל כבר הספיק להגיע למספר משתמשים רחב בסביבת חלונות, והשימוש בלוטוס הלך ודעך.
בשנות ה-90 חברת יבמ ניסתה לשווק את  Lotus SmartSuite יחד עם מערכת ההפעלה OS/2 כאלטרנטיבה לחבילת המוצרים המקבילה של מיקרוסופט, וכתוצאה הופלתה לרעה בקבלת רישיונות OEM להפצת חלונות 95 על מחשביה. ב-2013 הכריזה יבמ על הפסקת התמיכה בחבילת מוצרי לוטוס.
כישור השריר

| --- | --- |

 שיוך:  connected anatomical cluster, ישות אנטומית מסוימת 
 מזהים
 טרמינולוגיה היסטולוגיקה:  H3.11.06.0.00018 
 FMA:  83607 
 קוד MeSH:  A08.675.650.915.750.500 
 מזהה MeSH:  D009470 
 מערכת השפה הרפואית המאוחדת:  C0027871 
 
כישור השריר (באנגלית: muscle spindle) הוא מבנה הממוקם בתוך שרירים, המתפקד כקולטן (רצפטור) הרגיש לשינויים באורך השריר. לכישורי השריר תפקיד מהותי בשליטה על פעולת השרירים ובתחושת ההתמצאות המרחבית (פרופריוספציה) של הגוף.